
A személykörözés - mint összbelügyi feladat - célja az '50-es évektől a rendszerváltásig

Kulcsszavak: körözési munka; bűnügyi; nemzetbiztonsági aspektusok
A dolgozatban arra kívántam rávilágítani, hogy a II. világháborút követően Magyarországon milyen típusú körözési tevékenységet folytattak a belügyi szervek és ez hogyan fejlődött a rendszerváltásig.
A kutatással érintett időszak 1945-től 1990-ig terjed, amennyiben eseményként határozom meg, úgy a második világháború végétől a Duna Gate ügyig, jogi szempontból az 1949-es alkotmánytól a 1989-es alkotmányozásig, a nemzetbiztonsági és bűnügyi titkos információgyűjtést szabályozó 1990. évi X. törvény hatályba lépéséig.
 A dolgozatban bemutattam, hogy a korabeli feladatrendszer és jogi környezet hogyan és miért változott, majd vizsgáltam, hogy megmaradhattak-e a körözési munkában az állambiztonsági típusú feladatok és munkamódszerek. Arra a következtetésre jutottam, hogy igen.
Saját eredményként értékelem, hogy átfogó képet nyújtottam az ’50-es évektől 1990-ig terjedő időszak tekintetében a magyar körözési gyakorlatról; felszínre hoztam a már kutatható körözési dossziék tárgyát; összbelügyi szemléletbe helyeztem a körözési tevékenységet, azáltal, hogy minden szolgálati ág vonatkozó feladatát megjelenítettem; bemutattam a kifejezetten a körözöttek felkutatását segítő korabeli operatív módszereket és eszközöket, továbbá jelenleg használt új eljárásokra és módszerekre is rávilágítottam.
Az ITDK-t követeőn kiegészítettem és folytattam a kutatást a vizsgált időszakban történő beszervezési gyakorlat tekintetében.
 



